বেশ কিছুদিন ধরেই সলমন খান ও লুলিয়া ভন্তুরকে নিয়ে বলিউড জমে ছিল নানা মুখরোচক খবরে। কখনও খবর বেরিয়েছিল যে, তাঁদের বিয়ে হয়েই গেছে। আবার কখনও খবর ছড়িয়েছে তাঁদের ব্রেকআপের। তবে, বর্তমানে তাঁরা খানিক হলেও, গসিপ-মুক্ত।
চলতি মাসের ২৭ তারিখ, বলিউড ‘সুলতান’ ৫১ বছরে পা দেবেন। শোনা যাচ্ছে, পানভেল তাঁর ফার্মহাউসে অনুষ্ঠিত হবে বার্থডে ব্যাশ। 
সম্প্রতি একটি অ্যাওয়ার্ড অনুষ্ঠানে ‘বান্ধবী’ লুলিয়া ভন্তুরকে জিজ্ঞাসা করায়, তিনি জানান যে, ‘আমরা সকলে মিলেই হয়ত সলমনের জন্মদিন পালন করব’। সলমনকে উপহার কী দেবেন জানতে চাওয়ায়, রাশিয়ান সুন্দরী সলজ্জ ভঙ্গিমায় জানান, ‘আমার সব শ্রদ্ধা ও অনেক ভালবাসা’।